**Tu n-ai murit**

*Dan Lazarescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu n-ai murit,

Doar te-ai topit încet în umbră

Sătul de-atâta soare cât te-a dogorât,

Sătul de-atâtea zile,

Te-ai cuprins de noapte,

Sătul de-atâtea lacrimi,

Te-ai dorit pământ.

Tu n-ai murit,

Doar ţi-ai întins de astăzi visul

Cu aripi de lumină vie

Către cer

Să poţi scruta de-acolo-n tihnă

Universul,

Să numeri stelele

Ce-n zarea necuprinsă pier.

Tu n-ai murit,

Tu doar ai învăţat tăcerea

Cea mai adâncă,

Cea eternă,

Pe de rost

Şi ne-ai lăsat cuvintele,

Pe toate,

Nouă

Ca să vorbim,

În şoaptă,

Despre ce ai fost.

Tu n-ai murit,

Doar ai păşit în nefiinţă,

Sătul de-atâta existenţă pe pământ

Ai semănat cu dor în sufletelor noastre

Şi te-ai mutat apoi de-acasă...

În mormânt.

Dedicată memoriei d-lui Vasile Herţa, trecut discret în nefiinţă.